Suliat allaaserineqarneri: Pitsaaliuinermut aamma Meeqqanut Ilaqutariinnullu Katsortaanermik - Sermersooq\nSuliat allaaserineqarneri 2020 (PDF)\nKommunimit sullissinerit ersarinnerulernissaat siunertaralugu, kiisalu innuttaasut kommunillu akornanni naatsorsuuteqarfeqatigiinnermik inissiineq pitsaanerusoq qulakkeerniarlugu, Kommuneqarfik Sermersuup Meeqqanut Ilaqutariinnullu Ingerlatsivimmi ikiorsiinermut suliassaqarfiini, ulluinnarni Pitsaaliuinermut, Meeqqanut Ilaqutariinnullu katsorsaanermik immikkoortortaqarfittut taaneqartartuni kiffartuussinerit aamma sullissinerit qaffasissusaat pillugit suliat allaaserineqarneri suliarisimavai. Suliat allaaserineqarnerini Kommnuneqarfik Sermersuumit neqeroorutini assigiinngitsuni sullissinerni atuuttuni kiffartuussinerit qaffasissusaat allaaserineqarput. Kommunimit sullissinerit suliassai pillugit suliat allaaserineqarneri innuttaasunut aamma suliffeqarfiup iluani suleqataasunut ajornaatsumik erseqqissumillu nassuiaatigineqarnissaat siunertaavoq.\nSuliat allaaserineqarneri taamaattumik:\nErsarissuutitsipput taamaalillutillu innuttaasunut ataasiakkaanut sunik pisinnaatitaaffeqarnersut pillugit erseqqissaataassallutik.\nOqartussaaffeqarfimmi pisortanut sullissinermut toqqakkamut innersuussisunut sulineranni sakkutut atuutissapput.\nSullitat tassaapput meeqqat 0-18-inik ukiullit ilaqutaallu, immikkut ittumik tapersersorneqarnissaminnik pitsaaliuinermillu ikiorserneqarnissaminnik pisariaqartitsisut. Meeqqap/inuusuttup atugarissaarneranut, peqqissusaanut aamma ineriartorneranut annertuumik pingaaruteqarpat ikiorsiineq aallartinneqassaaq. Suliat allaaserineqarneri tamarmik Meeqqanut Ilaqutariinnullu Ataatsimiititamit politikkikkut akuerineqartarput ukiumullu ataasiarlutik nutarterneqartarlutik.\nSuliassap allaaserineqarnerani uku allaaserineqartarput:\nSuliassap inatsisitigut tunngavigisaa\nSullitat (Kikkut sullinneqarsinnaappat)\nInnersuussinermut piumasaqaatit (Sullissineq qanoq pissarsiarineqarsinnaava)\nSulianut periusissanullu toqqammavik\nNammineerluni akiliutissat pillugit paasititsineq, tamanna naleqquppat\nSullissisup piginnaasaanut piumasaqaatit\nSuliat allaaserineqarnerini allaaserineqartuni, sullissinernik toqqaanermi, tunngaviit makku timitalerneqartariaqarput:\nMeeqqanut ataasiakkaanut pitsaanerpaaq tamatigut aallaaviusassaaq.\nSuliniutit allannguinnginnerpaasussat aallarniutigalugit tunngaviusumik sulisoqartarpoq. Tamanna isumaqarpoq Kommuneqarfik Sermersuup meeqqat inuusuttullu namminneq avatangiisaat aallaavigalugit ikiorlugillu tapersersortarpai, nukissat ilaqutariinniittut atorlugit, nammineq attaveqarfiit allat peqataatillugit, aamma nalinginnaasumik pitsaalioriaaseq atorlugu, meeqqamut tamakku iluaqutaappata.\nMeeraq, angajoqqaat attaveqarfiillu suliniummut ingerlaavartumik peqataatinneqartarput, meeqqap ilaqutariillu sullissineqarnissaminnut suli kajuminnerat, aamma ilumoortumik iluaquserneqarsimallutik misigisaqarnerat qulakkeerniarlugit, iliuusissatut pilersaarut pigineqareersoq malillugu.\nSullisinerit akornanni suliatigut assigiinngitsunik suliallit akornanni suleqatigiinneq, tamakkiisumik isiginnittumik suliniuteqarnissamik qulakkeerinnittuussaaq\nSuliatigut sullissinerit aamma aningaasaqarnerup akornanni oqimaaqatigiittoqassaaq. Tamanna isumaqarpoq, meeqqat ilaqutariillu ajornartorsiutinik atugaannik aaqqiiviginninnissamut sapinngisaq malillugu suliniutip tulluartuunissaa qitiutinneqassasoq.\nSuliat allaaserineqarneri erseqqissut atorlugit suliassaqarfik ingerlanneqartoq, innuttaasup qanoq ililluni aamma qanoq annertutigisumik sullinneqarnissani akuersissutigineqarnersoq pillugit ilisimasaqalernissaanut ikiuutaasut.